10. ΑΠΟΦΑΣΙΣ ΥΠΟΥΡΓΩΝ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΚΟΙΝ. ΥΠΗΡΕΣΙ.. Αριθ. Γ6α/1293 της 26 Ιουν. /6 Ιουλ. 1978   (ΦΕΚ Β΄ 602) (Διόρθ. Σφάλμ. εν ΦΕΚ Β΄ 642 της 28 Αυγ. 1978)  Περί των προσόντων και της εξελίξεως του εκπαιδευτικού προσωπικού, των εποπτευομένων από το Υπουργείο Κοινωνικών Υπηρεσιών Ανωτέρων Σχολών Κοινωνικής Εργασίας, Νομικών Προσώπων Ιδιωτικού Δικαίου. Έχοντας υπόψη: α)Τη διάταξη του άρθρ. 3 του Ν.Δ. 4018/1959 «περί του θεσμού των Κοινωνικών Λειτουργών». β)Τις διατάξεις του Ν.Δ. 195/74 «περί τροποποιήσεως και συμπληρώσεως διατάξεών τινων του Ν.Δ. 4018/59 «περί του θεσμού των Κοινωνικών Λειτουργών» και του εις εκτέλεσιν τούτου εκδοθέντος Β.Δ. 319/62. γ)Τη διάταξη της παρ. 11 του άρθρ. 49 του Νόμ. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». Καθορίζουμε τα προσόντα και την εξέλιξη του εκπαιδευτικού προσωπικού των εποπτευομένων από το Υπουργείο Κοινωνικών Υπηρεσιών, Ιδιωτικού Δικαίου Ανωτέρων Σχολών Κοινωνικής Εργασίας, ως εξής: Άρθρ.1.-Εκπαιδευτικό προσωπικό: 1.Το εκπαιδευτικό προσωπικό των εποπτευομένων από το Υπουργείο Κοινωνικών Υπηρεσιών Ανωτέρων Σχολών Κοινωνικής Εργασίας Νομικών Προσώπων Ιδιωτικού Δικαίου, διακρίνεται ως εξής: α)Διδακτικό Προσωπικό: Κλάδος 1 Καθηγητών Μεθόδων Κοινωνικής Εργασίας . Κλάδος 2 Καθηγητών λοιπών μαθημάτων. β)Προσωπικό πρακτικών ασκήσεων: Κλάδος 3 Καθηγητών εποπτείας πρακτικών ασκήσεων. Κλάδος 4 Βοηθών πρακτικών ασκήσεων. 2.Οι Καθηγητές του Κλάδου 1 αναλαμβάνουν και έργα εποπτείας της πρακτικής ασκήσεως των σπουδαστών, όταν με τις ώρες εβδομαδιαίας διδασκαλίας θεωρητικών μαθημάτων δεν συμπληρώνεται ο συνολικός χρόνος της υποχρεωτικής εβδομαδιαίας απασχολήσεώς τους. Άρθρ.2.-Θέσεις: 1.Σε κάθε Σχολή υπηρετούν 2 τουλάχιστον Καθηγητές του Κλάδου 1 με πλήρη απασχόληση. Εάν η δυναμικότητα της Σχολής είναι μεγαλύτερη των 30 σπουδαστών, τότε, για κάθε 15 επί πλέον σπουδαστές προστίθεται στο εκπαιδευτικό προσωπικό πλήρους απασχολήσεως ένας Καθηγητής του Κλάδου 3. 2.Σε περίπτωση ελλείψεως υποψηφίων ή αδυναμίας προσλήψεως Καθηγητών του Κλάδου 3 οι Σχολές μπορούν να συμπληρώνουν το προσωπικό τους, πλήρους απασχολήσεως με Βοηθούς του Κλάδου 4, ο αριθμός των οποίων σε καμμιά περίπτωση δεν μπορεί να υπερβαίνει το 1/2 του αριθμού των Καθηγητών του Κλάδου 3 που απασχολούνται σε κάθε σχολή. Άρθρ.3.-Προσόντα: 1.Για το διορισμό σε θέσεις των Κλάδων της παρ. 1 του άρθρ. 1 απαιτούνται τα εξής προσόντα Α΄ Για τον Κλάδο 1: α)Δίπλωμα ή πτυχίο Ανωτάτης Σχολής Κοινωνικής Εργασίας της ημεδαπής ή ισότιμο δίπλωμα ή πτυχίο ομοταγών Σχολών της αλλοδαπής. β)Άδεια ασκήσεως επαγγέλματος Κοινωνικού Λειτουργού. γ)Οκταετής επαγγελματική πείρα από την λήψη του διπλώματος ή του πτυχίου από την οποία εξαετής στην άσκηση Κοινωνικής Εργασίας σε τομέα παροχής κοινωνικών υπηρεσιών και διετής διδακτική σε Ανώτερες ή Ανώτατες Σχολές και δ)Καλή γνώση μιας από τις ξένες γλώσσες, Αγγλικής, Γαλλικής, Γερμανικής, Ιταλικής που να πιστοποιείται από αρμόδιο φορέα. Β΄ Για τον Κλάδο 2: α)Δίπλωμα ή πτυχίο Ανωτάτης Σχολής της ημεδαπής ή ισότιμο δίπλωμα ή πτυχίο ομοταγών Σχολών της αλλοδαπής. β)Οκταετής επαγγελματική πείρα από τη λήψη του διπλώματος ή του πτυχίου από την οποία τριετής στην ειδικότητα και διετής τουλάχιστον, διδακτική, σε Ανώτερες ή Ανώτατες Σχολές. γ)Καλή γνώση μιας από τις ξένες γλώσσες Αγγλικής, Γαλλικής, Γερμανικής, Ιταλικής που να πιστοποιείται από αρμόδιο φορέα. Γ΄ Για τον Κλάδο 3 α)Δίπλωμα ή πτυχίο Ανωτάτης Σχολής Κοινωνικής Εργασίας της ημεδαπής ή ισότιμο δίπλωμα ή πτυχίο ομοταγών Σχολών της αλλοδαπής είτε πτυχίο Κοινωνικών ή Πολιτικών ή Νομικών Επιστημών, Ανωτάτης Σχολής της ημεδαπής ή ισότιμο της αλλοδαπής και πτυχίο Σχολής Κοινωνικής Εργασίας. β)Άδεια ασκήσεως επαγγέλματος Κοινωνικού Λειτουργού. γ)Οκταετής επαγγελματική πείρα από την λήψη του πτυχίου στην άσκηση Κοινων. Εργασίας σε τομέα παροχής κοινωνικών υπηρεσιών από την οποία διετής τουλάχιστον στο έργο εποπτείας σπουδαστών Σχολών Κοινωνικής Εργασίας κατά την πρακτική τους άσκηση ή Κοινωνικών Λειτουργών. δ)Γνώση μιας από τις ξένες γλώσσες, Αγγλικής, Γαλλικής, Γερμανικής, Ιταλικής που να πιστοποιείται, από αρμόδιο φορέα. Δ΄ Για τον Κλάδο 4 α)Δίπλωμα ή πτυχίο Ανωτέρας Σχολής Κοινωνικής Εργασίας της ημεδαπής ή ισότιμο δίπλωμα ή πτυχίο ομοταγών Σχολών της αλλοδαπής. β)Άδεια ασκήσεως επαγγέλματος Κοινωνικού Λειτουργού. γ)Τριετής τουλάχιστον επαγγελματική πείρα στην άσκηση Κοινωνικής Εργασίας σε τομέα παρο- χής  Κοινωνικών  υπηρεσιών  και  κατά   προτίμηση     (Μετά την σελ. 50,10) Σελ. 50,11 Τεύχος 679-Σελ.59 Κοινωνικοί Λειτουργοί-Κοινωνικοί Σύμβουλοι 35.Α.γ.10    και στη διοικητική παρακολούθηση εκπαιδευομένων σπουδαστών Σχολών Κοινωνικής Εργασίας. 2.Όπου μεταξύ των προσόντων διορισμού συγκαταλέγεται η γνώση ξένης γλώσσας, το προσόν αυτό τεκμαίρεται ότι υπάρχει αν ο υποψήφιος είναι απόφοιτος ξένου Πανεπιστημίου ή Σχολής Μέσης Εκπαιδεύσεως της αλλοδαπής. 3.Κατά την επιλογή για διορισμό, εκπαιδευτικού προσωπικού, των Σχολών γίνεται συνεκτίμηση του διδακτορικού διπλώματος που κατέχει ο υποψήφιος και της αξιόλογης συγγραφικής δράσεώς του στην ειδικότητα. Άρθρ.4.-Εργασιακή σχέση και εξέλιξη: α)Το εκπαιδευτικό προσωπικό των Σχολών παρ. 1 του άρθρ. 1 συνδέεται με αυτές με σχέση εργασίας ιδιωτικού δικαίου, ορισμένου ή αορίστου χρόνου. β)Για τη μισθοδοσία και τη μισθολογική κατάσταση και εξέλιξή του εφαρμόζονται αι διατάξεις της Εργατικής Νομοθεσίας, όπως ισχύουν κάθε φορά. Η απόφαση αυτή να δημοσιευθεί στην Εφημερίδα της Κυβερνήσεως.                                    Σελ. 50,12 Τεύχος 679-Σελ.60 35.Α.γ.10 Κοινωνικοί Λειτουργοί-Κοινωνικοί Σύμβουλοι     